Sfida të reja për ekipin e Presidentit për sigurinë
Sekretari i ri i Shtetit dhe Sekretari i ardhshëm i mbrojtjes si dhe Drejtori i CIA-s do të ndeshen me përparësi të reja ndërkombëtare
Presidenti Barak Obama e filloi mandatin e dytë me sfida të reja jashtë vendit. Në vazhdim ju njohim me disa nga përparësitë që i presin Sekretarin e ri të Shtetit si dhe Sekretarin e Mbrojtjes dhe Drejtorin amerikan të CIA-s, pasi të konfirmohen kandidaturat e tyre: Kur emëroi Senatorin Chuck Hagel për postin e Sekretarit të Mbrojtjes, Presidenti Obama pohoi se ekipi tij do të përballet me një botë që ka ndryshuar. Në seancën për konfirmimin e kandidaturës në Senat, zoti Hagel tha se nëse arrihet konfirmimi, ai do të ballafaqohej me sfida të reja që shoqërojnë kthimin e trupave nga Afganistani: Ish-Senatori republikan Richard Lugar thotë se përparësitë e reja duhet të përballohen me një buxhet të reduktuar për mbrojtjen dhe në kushtet kur Pentagoni është i stresuar: Ndërkohë që administrata po largohet nga taktika e luftës tokësore, operacionet e CIA-s... ... përfshirë misionet me avionë të telekomanduar dhe eliminimi i elementëve të rrezikshëm, mund të marrin përparësi. Një memorandum i sapo-publikuar i Departamentit të Drejtësisë thekson se është e ligjshme që qeveria të eliminojë shtetas amerikanë jashtë vendit, nëse besohet se ata janë drejtues të lartë të al-Kaidës, që përpiqen të vrasin amerikanë. Kandidati i Presidentit Obama për Drejtor i CIA-s, John Brennan ka thënë se vrasjet e terroristëve janë të përligjura, etike dhe të nevojshme. Në këtë ekip, ish-Senatori John Kerry përfaqëson diplomacinë. Ai është konfirmuar si Sekretar i Shtetit. Pengimi i përpjekjeve iraniane dhe koreano-veriore për të siguruar armë bërthamore do të jetë detyrë urgjente. Zoti Kerry i tha Senatit se do të bëjë ç’është e nevojshme për të mos i lejuar Iranit të shtjerë në dorë armët bërthamore: Gjatë ditës së parë në Departamentin e Shtetit, zoti Kerry u telefonoi udhëheqësve izraelitë dhe palestinezë dhe u zotua të vazhdonte përpjekjet për paqe.